Z A P I S N I K

**5.** sjednice Školskog odbora Gimnazije „Matija Mesić“ održane **21. prosinca 2017.** godines početkom u **10,00**  sati u zgradi Gimnazije.

Prisutni: Jasna Bošković, Danijela Zekušić, Ines Martinović, Sunčica Lovrić Mihić, Anita Holub, Anita Štivić

Odsutni: Jasmina Beljan

Sjednici prisustvuju: Zlatko Markovinović, ravnatelj, Irena Zmaić Čarapina, voditeljica računovodstva i Gorana Lavrenčić, tajnica

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1.Usvajanje zapisnika 4. sjednice Školskog odbora

2.Davanje prethodne suglasnosti na prijedlog ravnatelja o odabiru kandidata za zasnivanje

radnog odnosa po raspisanom natječaju

3.Prijedlog Izmjena i dopuna plana proračuna za 2017. godinu s obrazloženjem

4.Prijedlog Izmjena i dopuna plana nabave za 2017. godinu

5.Prijedlog Financijskog plana za 2018. i projekcija za 2019. i 2020. godinu s obrazloženjem

6.Donošenje Odluke o utrošku prenesenih sredstava donacija iz prethodne godine

7.Prijedlog Plana nabave za 2018. godinu

8.Prijedlog Plana potrošnje vlastitih prihoda za 2018. godinu

9.Razno (izvješće o obavljenom inspekcijskom nadzoru)

Predloženi dnevni red jednoglasno je prihvaćen.

**Ad 1.**

Na zapisnik 4. sjednice Školskog odbora nije bilo primjedbi i jednoglasno je prihvaćen.

**Ad 2.**

Zbog privremenog prekida rodiljnog dopusta profesorice Ines Martinović profesorici Ani Nikolić prekinut je radni odnos te je nakon ponovnog odlaska profesorice Ines Martinović ponovo raspisan natječaj za njezinu zamjenu. Na natječaj za zamjenu nastavnika matematike do povratka nastavnice na radno mjesto se prijavila jedino profesorica Ana Nikolić pa je ravnatelj predložio da se primi Ana Nikolić, mag. edu. matematike i informatike na radno mjesto nastavnika matematike do povratka nastavnice Ines Martinović. Školski odbor jednoglasno je prihvatio prijedlog ravnatelja.

Na natječaj za radno mjesto - zamjena za rodiljni dopust profesorice Kristine Gelo – prijavilo se pet kandidata koji zadovoljavaju sve uvjete, ali kako jedan od kandidata, Marin Bitunjac, mag. kineziologije, već odrađuje ugovor do 60 dana u našoj školi, ravnatelj je predložio upravo njega za gore navedeno radno mjesto. Školski odbor jednoglasno je prihvatio prijedlog ravnatelja.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme do povratka zaposlenika s rodiljnog dopusta s predloženim kandidatima – Anom Nikolić i Marinom Bitunjcem sukladno raspisanom natječaju.

Početak rada je 22. prosinac 2017. godine.

**Ad 3.**

Prijedlog izmjena i dopuna proračuna za 2017. godinu sastavila je i obrazložila voditeljica računovodstva Irena Zmaić Čarapina zajedno s ravnateljem Zlatkom Markovinovićem.

Nakon kraće rasprave jednoglasno je donesena sljedeća

ODLUKA

Donose se Izmjene i dopune proračuna Gimnazije „Matija Mesić“, Slavonski Brod za 2017. godinu.

**Ad 4.**

Na temelju izmjena i dopuna plana proračuna za 2017. godinu izrađene su izmjene i dopune Plana nabave koje sadrže planirane vrijednosti umanjene za iznos PDV-a.

Nakon kraće rasprave jednoglasno je donesena sljedeća

ODLUKA

Donose se Izmjene i dopune plana nabave Gimnazije „Matija Mesić“, Slavonski Brod za 2017. godinu.

**Ad 5.**

Financijski plan za 2018. godinu i Projekciju financijskog plana za 2019. i 2020. godinu sastavila je i obrazložila voditeljica računovodstva Irena Zmaić Čarapina. Prijedlog financijskog plana je dostavljen uz poziv svim članovima Školskog odbora.

Osim Financijskog plana za 2018. godinu sastavljene su i projekcije za 2019. i 2020. godinu.

Nakon kraće rasprave jednoglasno je donesena sljedeća

ODLUKA

Donosi se Financijski plan Gimnazije „Matija Mesić“, Slavonski Brod za 2018. godinu i projekcija plana za 2019. i 2020. godinu s obrazloženjem.

Financijski plan za 2018. godinu i projekcija plana za 2019. i 2020. godinu nalaze se u privitku zapisnika.

**Ad 6.**

2018. godine Gimnazija obilježava 100 godina postojanja pa je ravnatelj predložio da se akumulirana sredstva koja su se skupila iz donacija od 100 kuna potroše na izradu kalendara (rezultat rada učenika) i kupovinu majica s oznakom škole za sve učenike, a koje bi poslužile za izradu milenijske slike. Majice bi ostale u trajnom vlasništvu učenika. Školski odbor jednoglasno je prihvatio prijedlog ravnatelja te je donesena

ODLUKA

1. Neutrošena sredstva izvora Donacije iz prethodnih godina, a povodom obilježavanja 100.

obljetnice škole, planiraju se potrošiti na sljedeće:

 - Usluge tiska loga škole na majice za učenike i nastavnike

- Usluge tiska kalendara za 2018. godinu za sve učenike i nastavnike.

2. Ova odluka stupa na snagu danom donošenja.

**Ad 7.**

U sklopu usvojenog Financijskog plana za 2018. godinu sastavljen je i Plan nabave za 2018. godinu umanjen za iznos PDV-a od 25%.

Slijedom toga jednoglasno je donesena

ODLUKA

Donosi se Plan nabave Gimnazije „Matija Mesić“, Slavonski Brod za 2018. godinu.

**Ad 8.**

Za potrebe osnivača potrebno je donijeti posebnu odluku o Planu potrošnje vlastitih prihoda za 2018. godinu, a koji su sastavni dio Financijskog plana za 2018. godinu.

Slijedom toga jednoglasno je donesena

ODLUKA

Donosi se Plan potrošnje vlastitih prihoda Gimnazije „Matija Mesić“, Slavonski Brod za 2018. godinu.

**Ad 9.**

Predsjednica Školskog odbora izvijestila je članove Školskog odbora o nadzoru prosvjetne inspekcije obavljenom 20.10.2017. i 24.11.2017. godine (prigovori na objavljeni natječaj za nastavnika hrvatskog jezika, određeno, puno radno vrijeme; neprimjereno ponašanje nastavnice - razrednice Darije Matić – Hess). Inspekcijski nadzor nije utvrdio da je Škola povrijedila propise te nema elemenata za poduzimanje mjera prema Zakonu o prosvjetnoj inspekciji.

Sjednica završena u 10,30 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.